b'\n_START_ARTICLE_\nTrollh\xc3\xa4ttan\n_START_SECTION_\nKasaysayan\n_START_PARAGRAPH_\nItinatag ang Trollh\xc3\xa4ttan sa Ilog G\xc3\xb6ta \xc3\xa4lv sa may Talon ng Trollh\xc3\xa4ttan. Ito ay unang nabanggit sa mga panitikan noong 1413. Sa mahabang dantaon, ang Trollh\xc3\xa4ttan ay isang hadlang sa mga daong na naglalakbay sa ilog, hanggang isang tarangkahang pantubig ang itinayo noong ika-19 na dantaon. Maraming mga pangyayaring ito ay binago hanggang ito ay matapos sa kasalukuyan nitong anyo noong 1916._NEWLINE_Sa katapusan ng ika-19 na dantaon, naitayo ang isang dagitab-tubig sa Trollh\xc3\xa4ttan. Ipinangalan ng maypagawa sa kusog na Vattenfall ("talon") mula sa mga talon ng Trollh\xc3\xa4ttan. Sa kasalukuyan, mayroong dalawang gumaganang mga himpilang dagitab-tubig: ang Olidan at H\xc3\xa5jum. Ang dagitab-tubig ay nakatulong sa himagsikang kalalangan ng lungsod._NEWLINE_Napagkalooban ng karapatang pambayan (na sa kasalukuyan ay wala nang kahalagahang pambatas) ang Trollh\xc3\xa4ttan noong 1916 kung kailan ito ay may tinatayang 15,000 mamamayan. Sa kasalukuyan, ito ay may tinatayang santauhan na 54,000.\n_START_SECTION_\nPalamuhatan\n_START_PARAGRAPH_\nAng pangalan ng Trollh\xc3\xa4ttan ay nangangahulugang "bunete ng halimaw". Ang huling baybay na "h\xc3\xa4tta" ay maaari ring pakahulugan bilang tuktok ng bundok._NEWLINE_Ang iba pang mga dating katawagan ay Ei\xc3\xb0ar at Stora Edet; kung saan ang huli ay ang pinagmulan ng karatig nitong bayan sa timog, ang Lilla Edet.\n_START_SECTION_\nPangyayari\n_START_PARAGRAPH_\nPinagdausan ang Trollh\xc3\xa4ttan ng Pandaigdigang Kampeonato ng Bandy ng 2017 sa Pangkat B..\n_START_SECTION_\nKalalang\n_START_PARAGRAPH_\nDito dati matatagpuan ang pununghimpilan at pangunahing pagawaan ng Saab Automobile, na sa kasalukuyan ito ay naging pununghimpilan at pagawaan na ng Pambansang Sasakyang Dagitabin ng Suwesya_NEWLINE_Matatagpuan din dito ang maraming mga pagawaang kalalangin tulad ng GKN Aerospace (na dating kilala bilang Volvo Aero) at ng mga tagatustos nito. Katulad ng sa ibang dako ng Europa, napalitan ang karamihan ng mga pagawaan ng malalaking kalalang ng mga paglilingkod kabihasaan at ang paglikha ng mga karapatang-ari. _NEWLINE_Noong 2011, itinayo ang Trollywood na isang pook kung saan ginagawa ang mga pelikula, kabilang sa mga ito ang Show Me Love (Fucking \xc3\x85m\xc3\xa5l), Dancer in the Dark, Melancholia, Dogville at ang mga tagpong pang-istudyo ng Lilya 4-ever. Narito rin ang Film i V\xc3\xa4st, isang istudyong pampelikula na siyang naglalabas ng halos kalahati ng pelikulang Suweko.'